Tiesas (devītā palāta) 2021. gada 21. oktobra rīkojums – EuroChem Agro Hungary/Nemzeti Adó- és Vámhivatal Fellebbviteli Igazgatósága
(lieta C‑583/20) (1)
Lūgums sniegt prejudiciālu nolēmumu – Tiesas Reglamenta 53. panta 2. punkts un 99. pants – Kopēja pievienotās vērtības nodokļa (PVN) sistēma – Direktīva 2006/112/EK – 273. pants – Krāpšanas apkarošana – Pienākums iesniegt preču pārvadājuma deklarāciju – Elektroniskā kravu autopārvadājumu monitoringa sistēma – Sankciju sistēma, kas ir piemērojama riskantiem nodokļa maksātājiem – Samērīgums
1.      Nodokļu tiesību aktu saskaņošana – Kopēja pievienotās vērtības nodokļa sistēma – Nodokļa parādnieku pienākumi – Pienākumi, kas uzskatāmi par vajadzīgiem, lai pareizi iekasētu un ieturētu PVN un novērstu krāpšanu – Sankcijas formālo prasību saistībā ar tiesību uz nodokļa atskaitīšanu īstenošanu neievērošanas gadījumā – Naudas soda apmēra noteikšanas kārtība – Samērīguma princips – Valsts naudas sodu sistēma, kas piemērojama riskantiem nodokļa maksātājiem – Fiksēta naudas soda summa, kas neļauj veikt soda individualizāciju – Nepieļaujamība
(Padomes Direktīvas 2006/112 273. pants)
(skat. 21.–24. un 29. punktu un rezolutīvo daļu)
2.      Prejudiciālie jautājumi – Pieņemamība – Lūgums, kurā nav norādīti vēršanās Tiesā iemesli – Acīmredzama nepieņemamība
(LESD 267. pants; Tiesas Reglamenta 94. pants)
(skat. 32.–35., 41. un 42. punktu)
Rezolutīvā daļa
Padomes 2006. gada 28. novembra Direktīvas 2006/112/EK par kopējo pievienotās vērtības nodokļa sistēmu 273. pants un samērīguma princips ir jāinterpretē tādējādi, ka tiem ir pretrunā tāds valsts tiesiskais regulējums, kurā nodokļa maksātājam, kurš tiek kvalificēts par “riskantu nodokļa maksātāju” valsts tiesību izpratnē, ir paredzēts tāds naudas sods par kļūdām preču pārvadājuma deklarācijās, kura apmērs nekādā gadījumā nedrīkst būt zemāks par 30 % no 40 % no preču vērtības.
1OV C 28, 25.1.2021.